**Frank Ezra Adcock** (1886–1968) var en britisk klassisk historiker som var professor i oldtidshistorie ved Universitetet i Cambridge mellom 1925 og 1951. I tillegg til sitt akademiske arbeid, fungerte han også som en kryptograf under både første verdenskrig og andre verdenskrig.

Liv og virke
------------

### Bakgrunn

Adcock ble født i Desford i Leicester i Leicestershire den 15. april 1886. Han var sønn av Thomas Draper Adcock, leder av Desford Industrial School, og Mary Esther Adcock (født Coltman). Han ble utdannet ved Wyggeston School, en grammar school i Leicester. Han fortsatte med å studere oldtidshistorie ved King's College, University of Cambridge.

### Karriere

I 1911 ble Adcock valgt som en stipendiat og foreleser ved King's College, Cambridge. Han var leder av fakultetet for oldtidshistorie ved Universitetet i Cambridge fra 1925 til 1951, da han pensjonerte seg. Blant hans historiefaglige tyngdepunkter var den greske og den romerske antikken. Han forfattet arbeider om Gaius Iulius Caesar, Thukydides, Marcus Licinius Crassus og Augustus. Den sistnevnte innordnet han – til fortskjell for eksempel Ronald Syme – ikke i «den romerske revolusjon» (*Roman Revolution*), for han så i Augustus en konservativ mann som aktet å bavare Den romerske republikks institusjoner.

Hans tyskkunnskaper bidro til at han var interessant i etterretningsarbeid. Mellom 1915 og 1919, under den første verdenskrig, arbeidet Adcock for Naval Intelligence Division i Royal Navy. Han fungerte også som  orlogskaptein i Royal Navy frivillige reserve fra 1917 til 1919. Hans viktigste rolle var som oversetter av koder og krypteringsnøkler, og som sådan var han stasjonert i Room 40 av Admiralitetet.

Sammen med J. B. Bury og S. A. Cook redigerte han *Cambridge Ancient History*, som ble utgitt fra 1923 til 1939. Han skrev også ti kapitler av det verket.

Adcock var president i Society for the Promotion of Roman Studier fra 1929 til 1931. Han var også president for Classical Association fra 1947 til 1948.Han arbeidet i Bletchley Park fra 1939 til 1943.

Den 22. februar 1968 døde Adcock ved King's College i Cambridge.

Utmerkelser
-----------

I 1918 ble Adcock utnevnt til Offiser av Order of the British Empire (OBE) for tjenester i forbindelse med Første verdenskrig. Han ble valgt som et Fellow av British Academy (FBA) i 1936.

Ved Nyttårsutmerkelsene i 1954 ble det annonsert at han skulle bli gjort til Knight Bachelor. Den 16. februar 1954 ble han slått til ridder av Dronning Elizabeth, dronningmoren, på Buckingham Palace.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   www.thebritishacademy.ac.uk[Hentet fra Wikidata]
3. 1 2   *Tsjekkias nasjonale autoritetsdatabase*, NKC-identifikator mub2018990824, Wikidata Q13550863,
4. ↑  J. A. Crook (2004). «Adcock, Sir Frank Ezra (1886–1968)». *Oxford Dictionary of National Biography*. Oxford University Press. Besøkt 4. desember 2012.
5. ↑   .  Manglende eller tom `|tittel=` (hjelp)
6. ↑  *The London Gazette*: (Supplement) no. 30730. pp. 6685–6694. 4 June 1918. Retrieved 4 December 2012.
7. ↑  . Arkivert fra originalen 13. desember 2014.  Manglende eller tom `|tittel=` (hjelp)
8. ↑  *The London Gazette*: (Supplement) no. 40053. p. 2. 29 December 1953. Retrieved 4 December 2012.
9. ↑  *The London Gazette*: no. 40105. p. 1077. 19 February 1954. Retrieved 4 December 2012.

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** ICCU **·** BNE **·** CiNii
 |